钦定古今图书集成/明伦汇编/闺媛典/第230卷 > 焦峎妻张氏〈田氏张氏附〉
## 钦定古今图书集成/明伦汇编/闺媛典/第230卷 > 焦峎妻张氏〈田氏张氏附〉

按《平乡县志》：“张氏，焦峎妻。年十六归焦，越四年，夫殁。
苦节训子。泾读书，三姑六婆，一切严绝。泾娶田氏，年
十五，来归。泾亡，守志如姑。姑疾，以针黹市药，衣不解
带者三月，每夜泣祷于祖庙，愿以身代。泾子奎光，娶张氏，数年，光没，一子方两月，张纺绩育子成立。三世
贞节并旌表。”